લશ્કરે તોઇબા અને જૈશે મોહમ્મદના આતંકવાદીઓની ટકાવારી કુલમળી ૩૫ ટકા થવા જાય છે. એજીયુ અને અલબદરના આતંકવાદીઓ ગણ્યા ગાંઠ્યા જ છે. સુત્રોના જણાવ્યા મુજબ અગાઉ સ્થાનિક આતંકવાદીઓ અને વિદેશી આતંકવાદીઓનો રેશિયો ૬૦ઃ૪૦નો હતો પરંતુ છેલ્લા કેટલાક સમયમાં પાકિસ્તાનથી થઇ રહેલી આતંકવાદીઓની ઘુસણખોરી પર લગામ કસવાના કારણે તેમાં ઘટાડો નોંધાયો છે તેથી કાશ્મીરમાં સ્થિત આતંકવાદીઓમાં હાલ સ્થાનિક આતંકવાદીઓની પાંચ ટકા સંખ્યા વધી ગઈ છે. ગત વર્ષે ૧૨૮ જેટલા સ્થાનિક યુવકોએ આતંકવાદને અપનાવી લીધો હતો તેની સામે અત્યાર સુધીમાં આ વર્ષે ૫૫ લોકો આતંકવાદી સંગઠનમાં જોડાઈ ગયા છે. સુત્રોએ ઉમેર્યું હતું કે, જ્યારે કોઇ સ્થાનિક આતંકવાદી ઠાર મરાય છે ત્યારે તેના અંતિમ સંસ્કારમાં જ્યારે લોકો જમા થાય છે ત્યારે જ તેમાંથી મહત્તમ આતંકવાદીઓની પસંદગી થાય છે અને આ રીતે આતંકવાદીઓની ભરતી વધી જાય છે. ગત વર્ષે કાશ્મીરમાં ૨૭૩ આતંકવાદીઓ માર્યા ગયા હતા.